
PARLAMENTUL  ROMÂNIEI

  SENAT    

          
                       CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului

                                                                                                                                                                                                                                                                                Plx 236/2012
                                                                                                                                                                             L 308/2012
RAPORT   
  asupra propunerii legislative pentru modificarea Legii nr. 96/2006 privind Statutul deputaţilor şi al senatorilor
În conformitate cu prevederile art. 9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi  Senatului a fost sesizată spre  dezbatere în fond cu propunerea legislativă pentru modificarea Legii nr. 96/2006 privind Statutul deputaţilor şi al senatorilor, trimisă de Camera Deputaţilor cu adresa PLX 236 din 29.05.2012 şi de Senat cu adresa L 308 din 25. 06. 2012.
Iniţiativa legislativă are ca obiect de reglementare completarea art. 5  alin. (2) din Legea nr. 96/2006 privind Statutul deputaţilor şi al senatorilor, în sensul ca deputaţii şi senatorii să primească un însemn distinctiv al calităţii lor de reprezentanţi ai poporului, pe care să aibă obligaţia de a-l purta în relaţiile cu Senatul, Camera Deputaţilor, Preşedinţia României, autorităţile centrale şi locale şi cu cetăţenii români şi străini în timpul activităţilor specifice din cadrul birourilor parlamentare din circumscripţiile electorale.
Consiliul Legislativ a avizat favorabil iniţiativa legislativă, conform avizului nr. 452 din 11.06.2012.
La lucrările Comisiei, în şedinţa din 18 septembrie 2012 au fost prezenţi  7 senatori şi  deputaţi din totalul de 12 membri.
În urma dezbaterilor şi a opiniilor exprimate, membrii Comisiei au hotărât, cu majoritate de voturi, să  propună  plenului celor două Camere ale Parlamentului  respingerea  propunerii legislative pentru modificarea Legii nr. 96/2006 privind Statutul deputaţilor şi al senatorilor.
Comisia a adoptat raport de respingere a propunerii legislative, motivând că drepturile şi obligaţiile deputaţilor sau senatorilor în exercitarea mandatului lor decurg din Constituţie, Regulamentele celor două Camere şi Statutul deputaţilor şi al senatorilor. De asemenea, soluţia legislativă propusă ar avea influenţe atât asupra Regulamentului Senatului cât şi asupra celui al Camerei Deputaţilor, fiind necesar a exista o corelare între aceste acte. 

 Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează a fi dezbătută şi adoptată de cele două Camere ale Parlamentului, în şedinţă comună, conform dispoziţiilor art.65 alin.(2) lit. j) din Constituţia României, republicată. 

SECRETAR,








Senator  Gheorghe Bîrlea 


Deputat  Karoly  KEREKES 

